Page:Last May a braw wooer.pdf/3

3 Guess ye how the jade! I could bear her, could bear her,

Guess ye how the jade! I could bear her,

Sae a' the neist week as I fretted wi' care,

I gaed to the tryst o' Dalgarnock

And wha but ray braw fickle wooer was there,

I glowr'd as I d seen a warlock, a warlock,

I giowr'd as I'd seen a warlock.

But owre my left shouther I gied him a blink,

Lest neighbours might say I was saucy;

My wooer he capered as he'd been in drink;

And vowed I was his dear lassie dear lassie.

And vowed I was his dear lassie.

I spier'd for my cousin fu' couthie and sweet,

Gin she had recovered her hearin,

And how my auld shoon fitted her shackeled feet,

But heavens, how he fell a swearin, a swearin

But heavens, how he fell a swearin

He begged, fer Gudesake! I wad be his wife,

Or else I wad kill him wi' sorrow;

So e'en to preserve the poor body in lif

I think I maun wed him to-morrow, to-morrow,

I think I maun wed him to-morrow.